Kod kupnje potraživanja, kupac kupuje potraživanja koja su osigurana ugovorima, instrumentima osiguranja (mjenicama, zadužnicama, jamstvima..), odnosno založnim pravima na nekretninama, a vezana su uz određenu pravnu i/ili fizičku osobu.
Dakle, u slučaju osiguranja založnim pravom na nekretnini, kupac tek treba steći vlasništvo nekretnine putem ovršnog i/ili stečajnog postupka, ovisno o vrsti postupka u kojem se nekretnina prodaje ili će se prodavati.
Kod kupnje nekretnine, kupac nekretnine vlasništvo stječe uplatom kupoprodajne cijene te izdavanjem tabularne isprave, nakon čega podnosi prijedlog za uknjižbu prava vlasništva nadležnom zemljišnoknjižnom sudu i  postaje vlasnik uknjižbom u zemljišnim knjigama.
S obzirom na prethodno navedeno, cijena kupnje potraživanja je uvijek niža od cijene kupnje nekretnine.